M e s t s k é   z a s t u p i t e ľ s t v o   vo  Vysokých Tatrách

Uznesenie č. 28/2006
z 28. zasadnutia Mestského zastupiteľstva vo Vysokých Tatrách

                                                 z  2. februára 2006

Mestské zastupiteľstvo vo Vysokých Tatrách

A/
 b e r i e    n a    v e d o m i e

1. správu o kontrolnej činnosti za II. polrok 2005
2. správu o vybavovaní sťažností za II. polrok 2005
3. správu o činnosti mestskej polície za rok 2005
4. správu o uzatvorených nájmoch za II. polrok 2005
5. informáciu o činnosti mestskej školskej rady
6. správu o hospodárení s nájomnými bytmi mesta

7. vyhodnotenie plnenia účelu zmluvy medzi mestom a ZCR za IV. štvrťrok 2005 a prehľad čerpania poskytnutého príspevku za rok 2005

8. akčný a finančný plán realizácie PHSR mesta

B/
s c h v a ľ u j e

1. prevod pozemku parc. č. 484/10 o výmere 850 m2, druh pozemku ostatná plocha, v k.ú. Tatranská Lomnica, mestská časť Tatranská Kotlina do výlučného vlastníctva Jakuba Jašňáka za cenu 
     2 500,- Sk/m2, t.j. celkovo za cenu 2 125 000,- Sk

2. prevod pozemku parc. č. 249/15 o výmere 211 m2, druh pozemku zastavaná plocha, v k. ú. Starý Smokovec, mestská časť Starý Smokovec do výlučného vlastníctva spoločnosti TATRAGASTRO, s.r.o., zastúpenej Alexandrom Gálfym za cenu 1 600,- Sk/m2, t.j. celkovo za cenu 337 600,- Sk
3. prevod pozemku parc. č. 531/11 o výmere 560 m2, druh pozemku 
ostatná plocha, v k.ú. Štrbské Pleso, mestská časť Štrbské Pleso do vlastníctva KÚPELE ŠTRBSKÉ PLESO, a.s. za cenu 1 600,- Sk/m2, t.j. celkovo za cenu 896 000,- Sk
4. Dodatok č. 1 k Zásadám prenájmu nebytových priestorov, objektov a určení minimálnych cien za ich prenájom s doplnením o nový ods. 4,

ktorý znie: „Bezplatné nájmy podľa ods. 2 a 3 sa môžu poskytnúť jednému subjektu najviac 6 krát ročne.“
5. úpravu rozpočtu mesta na rok 2006 takto:
- znižujú sa bežné výdavky verejnej správy – údržba o 70 tis. Sk


     - zvyšujú sa kapitálové výdavky verejnej správy – kopírovací stroj o


       210 tis. Sk


     - zvyšujú sa príjmy z finančných operácií – prevody z rezervného 

                 fondu o 163 tis. Sk

· zvyšujú sa bežné výdavky verejnej správy – materiál o 23 tis. Sk

6. príspevok vo výške 150 000,- Sk pre Občianske združenie Futbalový 

klub Starý Smokovec

C/
s ú h l a s í

1. s výstavbou nájomných bytov „Bytový dom 22 b.j. Nový Smokovec“ a s navrhovaným spôsobom financovania stavby

2. s prijatím dlhodobého úveru na dobu 30 rokov vo výške 15 629 800,-  

Sk zo Štátneho fondu rozvoja bývania na výstavbu nájomných bytov v Novom Smokovci, v celkovom rozpočtovom náklade 27 mil. Sk pri splnení podmienok stanovených Výnosom Ministerstva výstavby a regionálneho rozvoja SR č. V-1/2004
3. so zachovaním nájomného charakteru 22 bytov v Novom Smokovci  

najmenej po dobu 30 rokov v súlade s Výnosom Ministerstva výstavby a regionálneho rozvoja SR č. V-1/2004
4. s podaním žiadosti o dotáciu na výstavbu 22 nájomných bytov v Novom Smokovci na Ministerstvo výstavby a regionálneho rozvoja SR v zmysle Výnosu č. V-1/2004 vo výške 6 745 000,- Sk na byty v roku 2006
5. s podaním žiadosti o dotáciu na výstavbu 22 nájomných bytov v Novom Smokovci na Ministerstvo výstavby a regionálneho rozvoja SR v zmysle Výnosu č. V-1/2004 vo výške 1 748 620,- Sk na technickú vybavenosť k bytom

6. s použitím finančných prostriedkov z rozpočtu mesta na výstavbu nájomných bytov v Novom Smokovci vo výške 2 911 000,- Sk na prípravu a na technickú vybavenosť k bytom, t.j. na projektovú dokumentáciu, komunikáciu, verejné osvetlenie, vodovodnú a kanalizačnú prípojku, NN elektrickú prípojku a na plynovú prípojku
7. s ocenením nehnuteľností a s predmetom záložného práva za úver zo Štátneho fondu rozvoja bývania

3

8. s predložením žiadosti na Štátny fond rozvoja bývania o nenávratný príspevok na jeden 2-izbový bezbariérový byt vo výške 110 000,- Sk

D/
z a v ä z u j e      s a 

po poskytnutí dotácie a úveru prehodnotiť a vyčleniť v rozpočte mesta finančné prostriedky na splácanie úveru /istiny + úroku/, t.j. vyčleniť prostriedky na rozvoj bývania vo výške mesačných splátok požadovaného úveru v príslušnom roku a zabezpečiť ich pravidelné splácanie počas trvania zmluvného vzťahu so Štátnym fondom rozvoja bývania
E/
z r u š u j e 
1. bod 12 písm. B/ uznesenia č. 21/2005

2. podľa § 6 ods. 2 písm. b/ zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov Materskú školu Nová Polianka s účinnosťou od 1. 1. 2006 









    Ing. Ján   M o k o š










     primátor 

